turjo4nis/wikipedia-bn-dump-20250701 huggingface dataset:
নীল ফেরেইরা

নীল রবার্ট ফেরেইরা (; জন্ম: ৩ জুন, ১৯৭৯) সালিশ্‌বুরিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০৫ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে মনিকাল্যান্ড দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন নীল ফেরেইরা। পাশাপাশি উইকেট-রক্ষণেও অগ্রসর হতেন তিনি।

প্রথম-শ্রেণীর ক্রিকেট 
ফ্যালকন কলেজে অধ্যয়ন করেছেন। জিম্বাবুয়ের পক্ষে বিভিন্ন বয়সভিত্তিক দলে খেলেছেন তিনি। ক্রিকেট খেলার পাশাপাশি অন্যান্য ক্রীড়া যেমন: টেনিস, স্কোয়াশ ও হকি খেলায় দক্ষতা ছিল তার। ১৯৯৭ সালে ফ্যালকন প্রথম একাদশ দলের পক্ষে হকি খেলায় অধিনায়কত্ব করেন।

একাডেমি ও মনিকাল্যান্ডের পক্ষে বামহাতি ব্যাটসম্যান হিসেবে আবির্ভূত হন। এছাড়াও, উইকেট-রক্ষণেও সিদ্ধ ছিলেন তিনি। ১৯৯৮-৯৯ মৌসুম থেকে ২০০৫-০৬ মৌসুম পর্যন্ত নীল ফেরেইরা’র প্রথম-শ্রেণীর খেলোয়াড়ী জীবন চলমান ছিল। ১৯৯৮-৯৯ মৌসুমে সিএফএক্স একাডেমি দলে খেলেন। নিজ দেশের পক্ষে খেলায় অংশগ্রহণের পূর্বে মনিকাল্যান্ডের পক্ষে প্রথম-শ্রেণীর ক্রিকেটে অংশ নেন। ১৯৯৯-২০০০ মৌসুমে ৫০১ রান তুলেন। এরপর, ২০০১-০২ মৌসুমে ৬৫০ রান তুলে শীর্ষস্থানীয় রান সংগ্রাহকের ভূমিকায় অবতীর্ণ হয়েছিলেন।

আন্তর্জাতিক ক্রিকেট 
২০০৪ সালে বিদ্রোহী খেলোয়াড়দের অন্যতম ছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নীল ফেরেইরা। ৭ আগস্ট, ২০০৫ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

আগস্ট, ২০০৫ সালে নিউজিল্যান্ডের বিপক্ষে প্রথমবারের মতো টেস্ট ক্রিকেটে অংশ নেন। অভিষেক টেস্টটি মাত্র দুইদিনেই শেষ হয়ে যায়। ৮ আগস্ট, ২০০৫ তারিখে ৭০তম টেস্ট ক্যাপধারী জিম্বাবুয়ীয় হন। ব্যাটিং উদ্বোধনে নেমে ৯ বল মোকাবেলান্তে মাত্র ৫ রান সংগ্রহ করতে পেরেছিলেন। তার দল মাত্র ৫৯ রানে গুটিয়ে যায়। নিউজিল্যান্ডীয় অধিনায়ক স্টিফেন ফ্লেমিং স্বাগতিক দলকে ফলো-অনে ফেলে পুনরায় মাঠে নামায়। আবারও তিনি ব্যাটিং উদ্বোধন করেন। এবার ৯০ বলে ১৬ রানে আউট হন ও তার দল ৯৯ রানে অল-আউট হয়ে যায়। তার খেলার ধরন অনেকাংশেই আন্তর্জাতিক মানদণ্ডের নিচে অবস্থান করতো। কিন্তু, খুব কমই নিজের উইকেট বিলিয়ে দিয়েছেন।

ব্যক্তিগত জীবন 
বন্দুক চালনা ও মাছ ধরা তার প্রধান শখ ছিল। ব্যক্তিগত জীবনে বিবাহিত তিনি। তিন সন্তান রয়েছে তার। গ্রেট সাউদার্ন গ্রামারের পক্ষে বি-গ্রেডে খেলছে। ম্যাথু ফেরেইরা অল-রাউন্ডার হিসেবে ডানহাতি ব্যাটসম্যান ও ডানহাতি লেগ স্পিনার এবং মাইকেল ফেরেইরা শীর্ষসারির বামহাতি ব্যাটসম্যান ও ডানহাতি মিডিয়াম পেসার।

তথ্যসূত্র

আরও দেখুন 
 উজেশ রণচোড
 ক্রিস্টোফার এমপফু
 এক টেস্টের বিস্ময়কারী
 ম্যাশোনাল্যান্ড ক্রিকেট দল
 জিম্বাবুয়ের টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৭৯-এ জন্ম
জীবিত ব্যক্তি
জিম্বাবুয়ীয় ক্রিকেটার
জিম্বাবুয়ের টেস্ট ক্রিকেটার
ফ্যালকন কলেজের প্রাক্তন শিক্ষার্থী
মনিকাল্যান্ডের ক্রিকেটার
মাতাবেলেল্যান্ডের ক্রিকেটার
ম্যাশোনাল্যান্ডের ক্রিকেটার
সিএফএক্স একাডেমির ক্রিকেটার
হারারে থেকে আগত ক্রিকেটার
শ্বেতাঙ্গ জিম্বাবুইয়ান ক্রীড়াব্যক্তিত্ব
দিনাজপুর কমিউটার

দিনাজপুর কমিউটার (ট্রেন নং ৬১−৬২) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি লালমনিরহাটের লালমনিরহাট রেলওয়ে স্টেশন থেকে দিনাজপুরের বিরল রেলওয়ে স্টেশন পর্যন্ত চলাচল করে।

লালমনিরহাট−বিরল রুটে যাত্রীবাহী ট্রেনের মধ্যে একমাত্র এই ট্রেনই চলাচল করে। ট্রেনটি লালমনিরহাট রেল বিভাগের আওতাধীন।

সময়সূচী

যাত্রাবিরতি
মহেন্দ্রনগর
তিস্তা জংশন
কাউনিয়া
মীরবাগ
রংপুর
শ্যামপুর
আওলিয়াগঞ্জ
বদরগঞ্জ
খোলাহাটি
পার্বতীপুর জংশন
মন্মথপুর
চিরিরবন্দর
কাউগাঁ
দিনাজপুর
কাঞ্চন

রোলিং স্টক 
এটি বুড়িমারী কমিউটারের সাথে রেক শেয়ার করে চলে। ৬২ ডাউন দিনাজপুর কমিউটার লালমনিরহাট পৌঁছলে তা ৭১−৭২ বুড়িমারী কমিউটার হয়ে লালমনিরহাট−বুড়িমারী−লালমনিরহাট রুটে চলাচল করে। পরে তা লালমনিরহাট পৌঁছলে আবার ৬১ আপ দিনাজপুর কমিউটার হয়ে বিরল পর্যন্ত চলাচল করে।

তথ্যসূত্র

বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
বাংলাদেশের নামযুক্ত যাত্রীবাহী ট্রেন
তানহাজী

তানহাজী: দি আনসাং ওয়ারিয়র () হচ্ছে অজয় দেবগন, সাইফ আলি খান এবং কাজল অভিনীত ২০২০ সালে মুক্তিপ্রাপ্ত ভারতীয় হিন্দি ভাষার জীবনীমূলক কালজয়ী নাট্যক্রিয়া চলচ্চিত্র। ওম রাউত পরিচালিত এই চলচ্চিত্রটি ১৭তম শতাব্দীর পটভূমিতে রচনা করা হয়েছে এবং মারাঠা সাম্রাজ্যের প্রতিষ্ঠাতা শিবাজীর সামরিক নেতা তানহাজী মালুসারের জীবনে ওপর অবলম্বন করে নির্মাণ করা হয়েছে। এই চলচ্চিত্রে মুঘল সম্রাট আওরঙ্গজেবের কাছে কোন্ধানা দুর্গটি পুনরায় দখল করার তানহাজীর প্রয়াসকে ফুটিয়ে তোলা হয়েছে, যিনি তার নিয়ন্ত্রণ তার বিশ্বস্ত প্রহরী উদয়ভান সিং রাঠোরের কাছে স্থানান্তর করেছিলেন।

এই চলচ্চিত্রের মূল চিত্রায়ন ২০১৮ সালের ২৫শে সেপ্টেম্বর তারিখে শুরু হয়েছিল এবং এই চলচ্চিত্রটি থিয়েটারে থ্রিডি এবং প্রথাগত প্রেক্ষাগৃহে ২০ সালের ১০ই জানুয়ারি তারিখে মুক্তি দেওয়া হয়েছিল। এই চলচ্চিত্রটি সমালোচকদের কাছ থেকে ইতিবাচক পর্যালোচনা পেয়েছে, যারা ক্রিয়া কর্মের ধারাবাহিকতা, পারফরম্যান্স এবং ভিজ্যুয়াল এফেক্টের প্রশংসা করেছিলেন, তবে ডানপন্থী হিন্দু জাতীয়তাবাদী রাজনীতিবিদরা ঐতিহাসিক সংশোধনবাদের চলচ্চিত্র নির্মাতাদের সমালোচনা করেছেন। ২০২০ সালের ১৭ই জানুয়ারি পর্যন্ত তানহাজী বিশ্বব্যাপী ₹১৮৩.৭১ (২৫.৫৬ মিলিয়ন মার্কিন ডলার) আয় করেছে।

শ্রেষ্ঠাংশে
 অজয় দেবগন – তানহাজী মালুসারে
 সাইফ আলি খান – উদয়ভান সিং রাঠোড়
 কাজল – সাবিত্রিবাই মালুসারে
 শারদ কেলকর – ছত্রপতি শিবাজী মহারাজ 
 লুক কেনি – আওরঙ্গজেব 
 পদ্মাবতী রাও– রাজমাতা জীজাবাঈ
 শশাঙ্ক শেন্ডে – শেলার মামা
 দেবদত্ত নাগে – সূর্যজী মালুসারে
 নেহা শর্মা – কমলা দেবী
 অজিঙ্কিয়া দেব – চন্দ্রজী পিসাল
 ইউরি সুরি – মির্জা রাজে জয় সিং
 বিপুল গুপ্তা – জগত সিং
 জগন্নাথ নিভঙ্গুনে – তানহাজীর বাবা
 ত্রিশা পাতিল – তানহাজী মা
 হর্দিক সাঙ্গানী – গন্ডিয়া
 নিসার খান – বেশক খান
 প্রসন্ন কেতকর – সারনাইক
 কৈলাশ ওয়াঘমারে – চুলতিয়া
 হর্ষ শর্মা – তরুণ তানহাজী
 রানাভ শর্মা – তরুণ সূর্যজী
 অরুশ নন্দ – রাইবা
 ধৈর্যশীল ঘোলাপ – শ্রুভাও
 নিলেশা লালওয়ানী – তাতিয়া
 প্রমোদ মোড়ে – গন্ডিয়ার নেতা
 ভাগ্যশ্রী নলভে – সূর্যজীর স্ত্রী
 দেবেন্দ্র গাইকওয়াদ – রাইবার শ্বশুর
 রাজেশ আহির – রাজা সংগ্রাম সিং

তথ্যসূত্র

বহিঃসংযোগ
 
 
 বলিউড হাঙ্গামায় তানহাজী

২০২০-এর চলচ্চিত্র
২০২০-এর দশকের হিন্দি ভাষার চলচ্চিত্র
২০২০-এর দশকের ঐতিহাসিক নাট্য চলচ্চিত্র
২০২০-এর দশকের ঐতিহাসিক মারপিটধর্মী চলচ্চিত্র
২০২০-এর দশকের মারপিটধর্মী নাট্য চলচ্চিত্র
ভারতীয় চলচ্চিত্র
ভারতীয় ঐতিহাসিক নাট্য চলচ্চিত্র
ভারতীয় মারপিটধর্মী নাট্য চলচ্চিত্র
ভারতীয় জীবনীসংক্রান্ত চলচ্চিত্র
ভারতীয় মহাকাব্যিক চলচ্চিত্র
ভারতীয় ত্রিমাত্রিক চলচ্চিত্র
১৬৭০-এর দশকের পটভূমিতে চলচ্চিত্র
সত্য ঘটনা অবলম্বনে ভারতীয় চলচ্চিত্র
সত্য ঘটনা অবলম্বনে নাট্য চলচ্চিত্র
সত্য ঘটনা অবলম্বনে মহাকাব্যিক চলচ্চিত্র
সত্য ঘটনা অবলম্বনে অ্যাকশন চলচ্চিত্র
টি-সিরিজের চলচ্চিত্র
ভারতীয় ঐতিহাসিক অ্যাকশন চলচ্চিত্র
অজয়-অতুল সুরারোপিত চলচ্চিত্র
পুণেতে ধারণকৃত চলচ্চিত্র
ভারতীয় জীবনীসংক্রান্ত নাট্য চলচ্চিত্র
২০২০-এর ত্রিমাত্রিক চলচ্চিত্র
শিবাজীর সাংস্কৃতিক চিত্রায়ন
সড়ক পরিবহন ও সেতু মন্ত্রী

সড়ক পরিবহন ও সেতু মন্ত্রী (পূর্বে যোগাযোগমন্ত্রী) হলেন গণপ্রজাতন্ত্রী বাংলাদেশ সরকারের সড়ক পরিবহন ও সেতু মন্ত্রণালয়ের দায়িত্বপ্রাপ্ত মন্ত্রী। তিনি সড়ক পরিবহন ও সেতু মন্ত্রণালয়ের অধীনে সকল বিভাগ, দপ্তর ও সংস্থারও মন্ত্রী। মন্ত্রণালয়টি যোগাযোগ মন্ত্রণালয় হিসেবে যাত্রা শুরু করলেও ২০১৪ সালের ১০ ফেব্রুয়ারি এর নাম পরিবর্তন করে সড়ক পরিবহন ও সেতু মন্ত্রণালয় রাখা হয়। ২০১৪ সালের ১০ ফেব্রুয়ারির পূর্বে মন্ত্রণালয়ের মন্ত্রীদের পদবী ছিলো ‘যোগাযোগমন্ত্রী’।

এখানে মন্ত্রী, উপদেষ্টা, প্রতিমন্ত্রী এবং উপমন্ত্রী হিসেবে দায়িত্ব পালন করেছেন এমন সকলের নাম তালিকাভূক্ত করা হয়েছে।

দায়িত্বপ্রাপ্ত মন্ত্রী, উপদেষ্টা এবং প্রতিমন্ত্রী

তথ্যসূত্র

বাংলাদেশের মন্ত্রণালয় অনুযায়ী মন্ত্রীদের তালিকা

বাংলাদেশের সড়ক পরিবহন ও সেতুমন্ত্রী
বাংলাদেশের মন্ত্রী
কাতারের সময়

কাতারে সময় আরব মান সময় (এএসটি) ( ইউটিসি + ০৩:০০ ) দ্বারা পাওয়া যায়। কাতার বর্তমানে দিবালোক সংরক্ষণের সময়টি পালন করে না।

তথ্যসূত্র 

দেশ অনুযায়ী সময়
সৈয়দ মোদাচ্ছের আলী

সৈয়দ মোদাচ্ছের আলী একজন বাংলাদেশি চক্ষু বিশেষজ্ঞ যিনি বাংলাদেশ মেডিকেল রিসার্চ কাউন্সিলের চেয়ারম্যান হিসেবে দায়িত্ব পালন করছেন। শেখ হাসিনার দ্বিতীয় মন্ত্রিসভায় তিনি প্রধানমন্ত্রীর স্বাস্থ্য ও পরিবারকল্যাণ এবং সমাজকল্যাণ বিষয়ক উপদেষ্টা ছিলেন।

রাজনৈতিক জীবন
সৈয়দ মোদাচ্ছের আলী ঢাকা মেডিকেল কলেজে অধ্যায়নরত অবস্থায় বাংলাদেশ ছাত্রলীগের সহ-সভাপতি নির্বাচিত হন। তিনি আওয়ামী লীগ সভাপতি শেখ হাসিনার ব্যক্তিগত চিকিৎসক হিসেবেও দায়িত্ব পালন করেন। ২০০৮ সালে তত্ত্বাবধায়ক সরকারের সময় তিনি দুর্নীতির দায়ে অভিযুক্ত কারাবন্দী শেখ হাসিনাকে বিদেশে চিকিৎসার জন্য নেওয়ার পক্ষে সামরিক সরকারের সাথে আলোচনায় ভূমিকা পালন করেন এবং শেখ হাসিনার চিকিৎসার ব্যাপারে সরকারের বিরুদ্ধে মমলা করার কথা বলেন। ২০০৯ সালে আওয়ামী লীগ সরকার গঠন করার পর তিনি প্রধানমন্ত্রী শেখ হাসিনার স্বাস্থ্য ও পরিবারকল্যাণ এবং সমাজকল্যাণ বিষয়ক উপদেষ্টার দায়িত্ব পান।, এ সময় তিনি জাতিসংঘের সাধারণ পরিষদের ৬৬তম অধিবেশনে প্রধানমন্ত্রীর শান্তি মডেল উপস্থাপন করেন।

তথ্যসূত্র

জীবিত ব্যক্তি
শেখ হাসিনার দ্বিতীয় মন্ত্রিসভার সদস্য
বাংলাদেশী চিকিৎসক
ঢাকা মেডিকেল কলেজের প্রাক্তন শিক্ষার্থী
ঢাকা কলেজের প্রাক্তন শিক্ষার্থী
বাংলাদেশী শিক্ষায়তনিক
ঢাকা সিটি কলেজের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
১৯৪৬-এ জন্ম
বাংলাদেশ আওয়ামী লীগের রাজনীতিবিদ
স্ক্রিন অ্যাক্টরস গিল্ড পুরস্কার (সেরা অভিনেতা - নাট্য ধারাবাহিক)

স্ক্রিন অ্যাক্টরস গিল্ড পুরস্কার (সেরা অভিনেতা - নাট্য ধারাবাহিক) হল স্ক্রিন অ্যাক্টরস গিল্ড প্রদত্ত নাট্যধর্মী ধারাবাহিকে প্রধান অভিনেতা হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। ডেনিস ফ্রাঞ্জ এই বিভাগে প্রথম পুরস্কার বিজয়ী, তিনি এনওয়াইপিডি ব্লু (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। জেমস গ্যান্ডলফিনি দ্য সোপরানোস টিভি ধারাবাহিকে অভিনয় করে এই বিভাগে সর্বাধিক তিনবার পুরস্কার অর্জন করেছেন। সাম্প্রতিক বিজয়ী পিটার ডিংকলেজ গেম অব থ্রোনস (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।

বিজয়ী ও মনোনীতদের তালিকা

১৯৯০-এর দশক

২০০০-এর দশক

২০১০-এর দশক

পরিসংখ্যান

একাধিকবার বিজয়ী
৩ বার
 জেমস গ্যান্ডলফিনি
২ বার
 অ্যান্থনি এডওয়ার্ডস
 কিয়েফার সাদারল্যান্ড
 কেভিন স্পেসি
 ডেনিস ফ্রাঞ্জ
 ব্রায়ান ক্র্যানস্টন
 মার্টিন শিন
 স্টিভ বুসেমি
 হিউ লরি

আরও দেখুন
 নাট্যধর্মী ধারাবাহিকে শ্রেষ্ঠ অভিনেতা বিভাগে প্রাইমটাইম এমি পুরস্কার
 গোল্ডেন গ্লোব পুরস্কার (সেরা অভিনেতা - নাট্যধর্মী টেলিভিশন ধারাবাহিক)

তথ্যসূত্র

বহিঃসংযোগ
 দাপ্তরিক ওয়েবসাইট

স্ক্রিন অ্যাক্টরস গিল্ড পুরস্কার
সেরা অভিনেতা বিভাগে টেলিভিশন পুরস্কার
প্রতি বৎসর হালনাগাদ করা দরকার এমন নিবন্ধ
স্ক্রিন অ্যাক্টরস গিল্ড পুরস্কার (সেরা অভিনেত্রী - নাট্য ধারাবাহিক)

স্ক্রিন অ্যাক্টরস গিল্ড পুরস্কার (সেরা অভিনেতা - নাট্য ধারাবাহিক) হল স্ক্রিন অ্যাক্টরস গিল্ড প্রদত্ত নাট্যধর্মী ধারাবাহিকে প্রধান অভিনেতা হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। ক্যাথি বেকার এই বিভাগে প্রথম পুরস্কার বিজয়ী, তিনি পিকেট ফেন্সেস (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। জুলিঅ্যানা মার্গুলেস ইআর (১৯৯৭, ১৯৯৮) ও দ্য গুড ওয়াইফ (২০০৯, ২০১০) টিভি ধারাবাহিকে অভিনয় করে এই বিভাগে সর্বাধিক চারবার পুরস্কার অর্জন করেছেন। সাম্প্রতিক বিজয়ী জেনিফার অ্যানিস্টন দ্য মর্নিং শো (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।

পরিসংখ্যান

আরও দেখুন
 নাট্যধর্মী ধারাবাহিকে শ্রেষ্ঠ অভিনেত্রী বিভাগে প্রাইমটাইম এমি পুরস্কার
 গোল্ডেন গ্লোব পুরস্কার (সেরা অভিনেত্রী - নাট্যধর্মী টেলিভিশন ধারাবাহিক)

তথ্যসূত্র

বহিঃসংযোগ
 দাপ্তরিক ওয়েবসাইট

স্ক্রিন অ্যাক্টরস গিল্ড পুরস্কার
সেরা অভিনেত্রী বিভাগে টেলিভিশন পুরস্কার
প্রতি বৎসর হালনাগাদ করা দরকার এমন নিবন্ধ
স্ক্রিন অ্যাক্টরস গিল্ড পুরস্কার (সেরা অভিনেতা - হাস্যরসাত্মক ধারাবাহিক)

স্ক্রিন অ্যাক্টরস গিল্ড পুরস্কার (সেরা অভিনেতা - হাস্যরসাত্মক ধারাবাহিক) হল স্ক্রিন অ্যাক্টরস গিল্ড প্রদত্ত হাস্যরসাত্মক ধারাবাহিকে প্রধান অভিনেতা হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। জেসন আলেকজান্ডার এই বিভাগে প্রথম পুরস্কার বিজয়ী, তিনি সিনফেল্ড (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। আলেক বল্ডউইন থার্টি রক (২০০৭-২০১২) টিভি ধারাবাহিকে অভিনয় করে এই বিভাগে সর্বাধিক সাতবার পুরস্কার অর্জন করেছেন। সাম্প্রতিক বিজয়ী টনি শ্যালুব দ্য মার্ভেলাস মিসেস মেইজেল (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।

পরিসংখ্যান

আরও দেখুন
 হাস্যরসাত্মক ধারাবাহিকে শ্রেষ্ঠ অভিনেতা বিভাগে প্রাইমটাইম এমি পুরস্কার
 গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টেলিভিশন ধারাবাহিক)

তথ্যসূত্র

বহিঃসংযোগ
 দাপ্তরিক ওয়েবসাইট

স্ক্রিন অ্যাক্টরস গিল্ড পুরস্কার
সেরা অভিনেতা বিভাগে টেলিভিশন পুরস্কার
প্রতি বৎসর হালনাগাদ করা দরকার এমন নিবন্ধ
কাতারের সরকারি ছুটির দিন

কাতার বেশ কয়েকটি সরকারি ছুটি পালন করে থাকে। প্রতি সপ্তাহে দুটি দিন, শুক্র ও শনিবার। বার্ষিক সরকারি ছুটিতে অন্তর্ভুক্ত রয়েছে:

সরকারি দপ্তর ও ব্যাংকগুলোতে আরো অনেক সরকারি ছুটির দিন পালন করা হয়ে থাকে।

বহিঃসংযোগ 
 Information on public holidays from Qatar Ministry of Interior

তথ্যসূত্র 

 
দেশ অনুযায়ী সরকারি ছুটির দিন
দেশ অনুযায়ী সরকারি ছুটির দিনের তালিকা
স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক)

স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) হল স্ক্রিন অ্যাক্টরস গিল্ড প্রদত্ত হাস্যরসাত্মক ধারাবাহিকে প্রধান অভিনেত্রী হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। হেলেন হান্ট এই বিভাগে প্রথম পুরস্কার বিজয়ী, তিনি ম্যাড অ্যাবাউট ইউ (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। জুলিয়া লুই-ড্রাইফাস সিনফেল্ড (১৯৯৬ ও ১৯৯৭) ও ভিপ (২০১৩, ২০১৬ ও ২০১৭) টিভি ধারাবাহিকে অভিনয় করে এই বিভাগে সর্বাধিক পাঁচবার পুরস্কার অর্জন করেছেন। সাম্প্রতিক বিজয়ী ফিবি ওয়ালার-ব্রিজ ফ্লিব্যাগ (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।

পরিসংখ্যান

আরও দেখুন
 হাস্যরসাত্মক ধারাবাহিকে শ্রেষ্ঠ অভিনেত্রী বিভাগে প্রাইমটাইম এমি পুরস্কার
 গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টেলিভিশন ধারাবাহিক)

তথ্যসূত্র

বহিঃসংযোগ
 দাপ্তরিক ওয়েবসাইট

স্ক্রিন অ্যাক্টরস গিল্ড পুরস্কার
সেরা অভিনেত্রী বিভাগে টেলিভিশন পুরস্কার
প্রতি বৎসর হালনাগাদ করা দরকার এমন নিবন্ধ
স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) বিজয়ী
মিনি ধারাবাহিক বা টিভি চলচ্চিত্র অভিনেতার সেরা অভিনয় বিভাগে স্ক্রিন অ্যাক্টরস গিল্ড পুরস্কার

মিনি ধারাবাহিক বা টিভি চলচ্চিত্র অভিনেতার সেরা অভিনয় বিভাগে স্ক্রিন অ্যাক্টরস গিল্ড পুরস্কার হল স্ক্রিন অ্যাক্টরস গিল্ড প্রদত্ত মিনি ধারাবাহিক বা টিভি চলচ্চিত্রে প্রধান অভিনেতা হিসেবে সেরা পারদর্শিতা প্রদর্শনের জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে।

রাউল হুলিয়া এই বিভাগে প্রথম পুরস্কার বিজয়ী, তিনি দ্য বার্নিং সিজন (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। আল পাচিনো, গ্যারি সিনিস, পল জিয়ামাটি ও মার্ক রাফালো সর্বাধিক দুইবার এই পুরস্কার অর্জন করেন। সাম্প্রতিক বিজয়ী স্টিভেন ইয়ান বিফ (২০২৩) টিভি ধারাবাহিকে অভিনয়ের জন্য এই পুরস্কার লাভ করেন।

একাধিকবার বিজয়ী
২ বার
 আল পাচিনো
 গ্যারি সিনিস
 পল জিয়ামাটি
 মার্ক রাফালো

আরও দেখুন
 সীমিত ধারাবাহিক বা চলচ্চিত্রে সেরা অভিনেতা বিভাগে প্রাইমটাইম এমি পুরস্কার
 গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টেলিভিশন চলচ্চিত্র)

তথ্যসূত্র

বহিঃসংযোগ
 দাপ্তরিক ওয়েবসাইট

স্ক্রিন অ্যাক্টরস গিল্ড পুরস্কার
সেরা অভিনেতা বিভাগে টেলিভিশন পুরস্কার
প্রতি বৎসর হালনাগাদ করা দরকার এমন নিবন্ধ
মীর সাখাওয়াত আলী দারু

মীর সাখাওয়াত আলী দারু বাংলাদেশি একজন রাজনীতিবিদ ও মুক্তিযোদ্ধা। তিনি ১৯৭০ সালে পাকিস্তান গণ পরিষদের নির্বাচিত এমএনএ, অবিবক্ত খুলনা-৩ আসনের ও বাগেরহাট-২ আসনের সাবেক সংসদ সদস্য।

জন্ম ও প্রাথমিক জীবন 
মীর সাখাওয়াত আলী দারু বাগেরহাট জেলার কচুয়ার টেংরাখালীতে জন্মগ্রহণ করেন। তার পিতা মীর আশরাফ আলী ও মাতা আছিয়া খাতুন। তিনি ফরিদা আক্তার বানু লুসীকে বিয়ে করেন, যিনি বাগেরহাট জেলা আওয়ামী লীগের সহ-সভাপতি। এই দম্পতীর একমাত্র মেয়ে মীর জেনিয়া সাখাওয়াত কেন্দ্রীয় যুব মহিলা লীগের নেত্রী।

রাজনৈতিক ও কর্মজীবন 
মীর সাখাওয়াত আলী দারু ষাটের দশকের সামরিক শাসন বিরোধী ছাত্র আন্দোলন, ঊনসত্তরের গণঅভ্যুত্থান, বাংলাদেশের স্বাধীনতা যুদ্ধের সংগঠক, ৯০ এর গণ অভ্যুত্থানসহ সকল গণতান্ত্রিক আন্দোলনে ভূমিকা রাখেন।

তিনি ১৯৭০ সালে পাকিস্তান গণ পরিষদের নির্বাচিত এমএনএ, তৎকালীন খুলনা-৩ আসনের ১৯৭৩ সালে প্রথম জাতীয় সংসদের নির্বাচিত সংসদ সদস্য

তিনি বাগেরহাট-২ (কচুয়া-বাগেরহাট সদর) আসনের জুন ১৯৯৬ সালে সপ্তম জাতীয় সংসদের নির্বাচিত সংসদ সদস্য ছিলেন।

তথ্যসূত্র 

বাগেরহাট জেলার রাজনীতিবিদ
প্রথম জাতীয় সংসদ সদস্য
সপ্তম জাতীয় সংসদ সদস্য
পাকিস্তান গণপরিষদ সদস্য
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
জীবিত ব্যক্তি
পাকিস্তান জাতীয় পরিষদের সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
শমশের সিং সুরজেওয়ালা

শমশের সিং সুরজেওয়ালা (২৪ মার্চ ১৯৩২ – ২০ জানুয়ারি ২০২০) ভারতের হরিয়ানার একজন আইনজীবী ও রাজনীতিবিদ ছিলেন। তিনি রাজ্যসভা ও হরিয়ানা বিধানসভার সদস্য ছিলেন। তিনি হরিয়ানা প্রদেশ কংগ্রেস কমিটির সভাপতি, হরিয়ানা সরকারের মন্ত্রী ও হরিয়ানা বিধানসভার বিরোধীদলীয় নেতা হিসেবেও দায়িত্ব পালন করেছেন। তিনি ছিলেন রণদীপ সিং সুরজেওয়ালার পিতা।

জীবনী
শমশের সিং সুরজেওয়ালা ১৯৩২ সালের ২৪ মার্চ জন্মগ্রহণ করেছিলেন। ছাত্রাবস্থা থেকেই তিনি রাজনীতির সাথে যুক্ত ছিলেন। ভারতীয় জাতীয় কংগ্রেসের নীতিকে সমর্থন জানানোর জন্য তাকে সানগ্রুরের শাসক যাদবিন্দ্র স্টেট মাধ্যমিক বিদ্যালয় থেকে বহিষ্কার করেছিলেন।

শমশের সিং সুরজেওয়ালা ১৯৫৭ সালে আইন পেশায় নিয়োজিত হন। তিনি সেন্ট্রাল ব্যাঙ্ক অব সানগ্রুরের পরিচালন অধিকর্তা ও কৈথলের কালায়াত পঞ্চায়েত সমিতির প্রধান সমিতির প্রধান হিসেবে নির্বাচিত হয়েছিলেন।

শমশের সিং সুরজেওয়ালা ১৯৬৭, ১৯৭৭, ১৯৮২ ও ১৯৯১ সালে নারোয়ানা থেকে হরিয়ানা বিধানসভার বিধায়ক হিসেবে নির্বাচিত হয়েছিলেন। ১৯৯২ সালে তিনি হরিয়ানা থেকে রাজ্যসভার সদস্য হিসেবে নির্বাচিত হন। পরবর্তীতে, তিনি কৈথল থেকে ২০০৫ সালে হরিয়ানা বিধানসভার বিধায়ক হিসেবে নির্বাচিত হয়েছিলেন। তিনি চারবার হরিয়ানা সরকারের মন্ত্রী হিসেবে দায়িত্ব পালন করেছিলেন। তিনি হরিয়ানা বিধানসভার বিরোধীদলীয় নেতা হিসেবেও দায়িত্ব পালন করেছিলেন।

শমশের সিং সুরজেওয়ালা  কৃষকদের অধিকার নিয়ে কাজ করেছেন। তিনি হরিয়ানা কৃষক সমাজ ও সর্বভারতীয় কিষাণ কংগ্রেসের সভাপতি ছিলেন। তিনি হরিয়ানা প্রদেশ কংগ্রেস কমিটির সভাপতি হিসেবেও দায়িত্ব পালন করেছেন।

শমশের সিং সুরজেওয়ালা ২০২০ সালের ২০ জানুয়ারি নয়াদিল্লির অখিল ভারতীয় আয়ুর্বিজ্ঞান সংস্থান হাসপাতালে ৮৭ বছর বয়সে প্রয়াত হন।

তথ্যসূত্র

১৯৩২-এ জন্ম
২০২০-এ মৃত্যু
ভারতীয় জাতীয় কংগ্রেসের রাজনীতিবিদ
ভারতীয় আইনজীবী
রাজ্যসভার সদস্য
হরিয়ানা বিধানসভার সদস্য ১৯৬৮-১৯৭২
হরিয়ানার ভারতীয় জাতীয় কংগ্রেসের রাজনীতিবিদ
হরিয়ানার রাজ্যসভা সদস্য
হরিয়ানা বিধানসভার সদস্য ১৯৭৭-১৯৮২
হরিয়ানা বিধানসভার সদস্য ১৯৮২-১৯৮৭
হরিয়ানা বিধানসভার সদস্য ১৯৯১-১৯৯৬
হরিয়ানা বিধানসভার সদস্য ২০০৫-২০০৯
পিএসআর বি১৫০৯-৫৮

পিএসআর বি১৫০৯-৫৮ (PSR B1509-58) ১৯৮৭ সালে আইনস্টাইন এক্স-রশ্মি মানমন্দির কর্তৃক ১৯৮২ সালে আবিষ্কৃত একটি পালসার, যা পৃথিবী হতে প্রায় ১৭ হাজার আলোক-বর্ষ দূরে সির্সিনাস নক্ষত্রমণ্ডলে অবস্থিত। পৃথিবীতে এটির প্রায় ১৭০০ বছর পুরানো অবস্থা দৃশ্যমান। এটি এমন একটি নীহারিকাতে অবস্থিত যার বিস্তৃতি প্রায় ১৫০ আলোকবর্ষ।  নাসা তারাটিকে "একটি দ্রুত ঘূর্ণয়মান নিউট্রন নক্ষত্র বলে বর্ণনা করেছে যা তার চারপাশের মহাকাশে শক্তি নির্গত করে বিভিন্ন জটিল এবং উদ্বেগজনক মনোমুগ্ধকর কাঠামো তৈরি করে। যেমন: একটি বিশাল মহাজাগতিক হাতের মতো কাঠামো।" তাই এটি "ঈশ্বরের হাত" নামেও পরিচিত। এর ঘূর্ণন হার প্রতি সেকেন্ডে প্রায় ৭ বার।

চিত্রশালা

আরো দেখুন 
 ম্যাগনেটার
 কৃষ্ণ গহ্বর
 শ্বেত বামন
 কোয়ার্ক তারা
 স্ট্রেঞ্জ তারা
 নিউট্রন তারা

তথ্যসূত্র

বহিঃসংযোগ
সাইন্স ডেইলিতে
চচন্দ্র এক্স-রশ্মি মানমন্দির ব্লগ

মিলিসেকেন্ড পালসার
নিউট্রন তারা
ধরন অনুযায়ী নক্ষত্র
ফরিদগঞ্জ

ফরিদগঞ্জ বাংলাদেশের চট্টগ্রাম বিভাগের অন্তর্গত চাঁদপুর জেলায় অবস্থিত একটি এলাকা। প্রশাসনিকভাবে এলাকাটি ফরিদগঞ্জ উপজেলার উপজেলা ও পৌর সদরদপ্তর।

জনসংখ্যা
বাংলাদেশ আদমশুমারী ২০১১ অনুযায়ী, ফরিদগঞ্জ উপজেলা ও পৌর সদর এলাকাটির মোট জনসংখ্যা ৬৮২৪  জন। এ এলাকার পুরুষ এবং নারী অনুপাত ৯০। উপজেলা ও পৌর সদর এলাকাটির মোট হোল্ডিং সংখ্যা রয়েছে ৭৫৫২ টি।

ভৌগোলিক উপাত্ত
উপজেলা ও পৌর সদরের অবস্থানের অক্ষাংশ ও দ্রাঘিমাংশ হল । সমূদ্র সমতল থেকে শহরটির গড় উচ্চতা ১২.৩১ মিটার।

প্রশাসন
২০০৫ সালে ফরিদগঞ্জ উপজেলা ও পৌর সদর এলাকার নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ফরিদগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২১টি মহল্লায় বিভক্ত। ২.৪৭ বর্গ কি.মি. আয়তনের ফরিদগঞ্জ উপজেলা ও পৌর সদর এলাকাটি ফরিদগঞ্জ পৌরসভা দ্বারা পরিচালিত হয়।

শিক্ষা ব্যবস্থা
ফরিদগঞ্জ উপজেলা ও পৌর সদর এলাকাটি স্বাক্ষরতার হার হলো শতকরা ৬২.৪৬ ভাগ।

তথ্যসূত্র 

বাংলাদেশের শহর
চট্টগ্রাম বিভাগের জনবহুল স্থান
শেখ আব্দুল ওহাব

শেখ আব্দুল ওহাব যিনি এস কে আবদুল ওয়াহাব নামে পরিচিত। একজন বাংলাদেশ আওয়ামী লীগ রাজনীতিবিদ এবং যশোর-৬ এর সাবেক সংসদ সদস্য।

কর্মজীবন
শেখ আব্দুল ওহাব ২০০৮ সালে বাংলাদেশ আওয়ামী লীগ হতে মনোনায়ন নিয়ে যশোর-৬ আসনে সংসদ সদস্য নির্বাচিত হন। বাংলাদেশ সংসদে সরকারী দলের হুইপ হিসাবে দায়িত্ব পালন করেছিলেন।

তথ্যসূত্র

নবম জাতীয় সংসদ সদস্য
যশোর জেলার রাজনীতিবিদ
বাংলাদেশ আওয়ামী লীগের রাজনীতিবিদ
জীবিত ব্যক্তি
কর্পোরেশন স্ট্রিট ট্রাম স্টপ

কর্পোরেশন স্ট্রিট কর্পোরেশন স্ট্রিটে ওয়েস্ট মিডল্যান্ডস মেট্রো ব্যবস্থার ১ লাইনের একটি ট্রাম স্টপ, যা ইংল্যান্ডের বার্মিংহাম সিটি সেন্টারের একটি বড় জনসাধারণের যাতায়াতের কেন্দ্র।

স্নো হিল থেকে গ্র্যান্ড সেন্ট্রাল পর্যন্ত ট্রাম পরিষেবা সম্প্রসারণের জন্য সরকারের অনুমোদন দেওয়া হয় ১৬ ফেব্রুয়ারি ২০১২ সালে। এটি ৩০ মে ২০১৬ সালে জনসাধারণের ব্যবহারে জন্য উন্মুক্ত করা হয়।

স্টপটির উত্তরমুখী ট্র্যাকের দিকে কেবল একটি আশ্রয় বা ছাউনির ব্যবস্থা রয়েছে। দক্ষিণমুখী ট্র্যাকের দিকের পাশের অংশটি যা লাইনটির পেনাল্টিমেট স্টপ। এটি নিউ স্ট্রিট স্টেশনের জন্য সামান্য দূরে কেবল গ্র্যান্ড সেন্ট্রালের পরিষেবা প্রদান করে।

পরিষেবা 
সোমবার থেকে শনিবার, মিডল্যান্ডস মেট্রো নিউ স্ট্রিট ট্রাম স্টপ এবং উলভারহ্যাম্পটন সেন্ট জর্জেস মধ্যে দিনের বেলায় প্রতিটি দিকে ছয় থেকে আট মিনিটের ব্যবধানে এবং সন্ধ্যা ও রবিবারের সময় পনের মিনিটের ব্যবধানে প্রতিটি দিকে পরিষেবা প্রদান করে।

তথ্যসূত্র

বহিঃসংযোগ 
 মিডল্যান্ড মেট্রো (বার্মিংহাম সিটি সেন্টার এক্সটেনশন ইত্যাদি) আদেশ - পরিদর্শকের রিপোর্ট

ওয়েস্ট মিডল্যান্ডস মেট্রো স্টপ
কচুয়া

কচুয়া () (কচুয়া স্বরূপনগর নামেও পরিচিত) হলো ভারতের পশ্চিমবঙ্গের উত্তর চব্বিশ পরগনা জেলার বসিরহাট মহকুমার বসিরহাট দ্বিতীয় সমষ্টি উন্নয়ন ব্লকে অবস্থিত একটি গ্রাম এবং একটি গ্রাম পঞ্চায়েত।

ভূগোল

অবস্থান 
কচুয়া রাজ্যের রাজধানী শহর কলকাতা থেকে ৩০ কিলোমিটার দূরে অবস্থিত। এটি ভারতের পশ্চিমবঙ্গ রাজ্যের উত্তর ২৪ পরগনা জেলার বসিরহাট দ্বিতীয় ব্লকে অবস্থিত। নিকটবর্তী গ্রামসমূহ এবং কচুয়া থেকে এর দূরত্ব হলো ধন্যকুরিয়া ২.৪ কিমি, খোলাপোতা ৮.৬ কিমি।

এলাকার সংক্ষিপ্ত বিবরণ 
জমির হিসাব অনুযায়ী, কচুয়া গ্রামটি প্রায় ৮৪.৫ হেক্টর বড়। যেহেতু কচুয়া ২০২১ সালে জলশক্তি মন্ত্রক কর্তৃক গ্রেডকৃত বসিরহাট দ্বিতীয় ব্লকের অধীনে পড়ে, তাই এখানে কোনও জল সরবরাহ প্রকল্প নেই। একই প্রতিবেদন অনুসারে, গ্রামের বেশ কয়েকটি জলের উৎস আর্সেনিক দ্বারা দূষিত, এবং ব্যবহারের আগে বিশ্লেষণ করা উচিত এবং এলাকায় কম জলের প্রয়োজন এমন ফসল চাষ করা যেতে পারে।

জনসংখ্যা 
ভারতের ২০১১ সালের জনগণনা অনুসারে, কচুয়া স্বরূপনগরের মোট জনসংখ্যা ৮,৩৮৩ জন, যার মধ্যে ৪,৩০০ জন পুরুষ এবং ৪,০৮৩ জন মহিলা।

নাগরিক প্রশাসন 
প্রশাসনের ক্ষেত্রে, কচুয়া গ্রামটি একজন পঞ্চায়েত প্রধান দ্বারা পরিচালিত হয় যিনি স্থানীয় নির্বাচনের মাধ্যমে গ্রামের প্রতিনিধি নির্বাচিত হন। কচুয়ার পঞ্চায়েত প্রধান হলেন ফরিদা বিবি। কচুয়া রফিকুল ইসলাম মণ্ডলের বসিরহাট উত্তর বিধানসভা কেন্দ্রের অন্তর্গত এবং তৃণমূল সাংসদ নুসরত জাহানের নেতৃত্বাধীন বসিরহাট লোকসভা কেন্দ্রের অন্তর্গত।।

ধর্মীয় তাৎপর্য এবং বিতর্ক 
কচুয়াকে প্রায়শই 'কচুয়াধাম' বলা হয় এবং এটি হিন্দু যোগী লোকনাথ ব্রহ্মচারীর জন্মস্থান বলে মনে করা হয়। এটিতে জন্মস্থানের চারপাশে মন্দির প্রাঙ্গণ, একটি পবিত্র পুকুর এবং লোকনাথ মিশনও রয়েছে - যা মন্দির প্রাঙ্গণের প্রশাসনের জন্য দায়ী। লোকনাথ মন্দির ছাড়াও, এটিতে কৃষ্ণ এবং রাধা গোবিন্দকে উত্সর্গীকৃত একটি মন্দিরও রয়েছে।

২০১৯ সালের ২৩শে আগস্ট তারিখে, জন্মাষ্টমীর প্রাক্কালে, একটি দুর্ঘটনা ঘটে, যেখানে একটি পুরোনো দেয়াল ভেঙে পড়ে লোকনাথ ব্রহ্মচারীর ভক্তদের উপর পদদলিত হয় এবং ১৬ জন আহত হয়। অনেক প্রতিবেদন অনুসারে, এই ঘটনায়ও তিনজন প্রাণ হারিয়েছেন। "দ্য ইন্ডিয়ান এক্সপ্রেস" এর একটি নিবন্ধ অনুসারে, সেদিন ৫ জন প্রাণ হারিয়েছিলেন।

আরও পড়ুন

তথ্যসূত্র 

উত্তর চব্বিশ পরগনা জেলার গ্রাম